**Ali Hasan Abunimah** (arab. علي حسن ابو نعمة‎, s. 29. joulukuuta 1971) on palestiinalais-amerikkalainen toimittaja. Abunimahia pidetään Amerikan johtavana yhden valtion mallin puolustajana ratkaisuna Israelin ja Palestiinan konfliktiin. Abunimah asuu Chicagossa ja kirjoittaa säännöllisesti mm. julkaisuihin *Chicago Tribune* ja *Los Angeles Times*. Hän on toiminut Arab American Action Network -järjestön varapuheenjohtajana ja on koulutuskeskus Palestine Centerin jäsen. Hän on myös yksi *The Electronic Intifadan* perustajista. Abunimah on esiintynyt monissa television keskusteluohjelmissa ja useissa Israel-Palestiinan konfliktia käsittelevissä dokumenteissa.

Varhainen elämä ja koulutus
---------------------------

Washington DC:ssä syntynyt Abunimah vietti lapsuutensa ja nuoruutensa Isossa-Britanniassa ja Belgiassa ennen kuin palasi opiskelemaan yliopistoon Yhdysvaltoihin. Abunimahin molemmat vanhemmat ovat Palestiinan muslimeja. Hänen äitinsä joutui pakolaiseksi Jordaniaan vuonna 1948 ja hänen isänsä pakkosiirrettiin sodassa Länsirannalla sijaitsevasta kylästään Betlehemiin. Abunimahin perheen mukaan heidän esi-isänsä tulivat Espanjasta Palestiinaan vuonna 1492, kun muslimeja karkotettiin Espanjasta.

Abunimah on valmistunut Princetonin yliopistosta ja Chicagon yliopistosta. Hän aloitti aktivisminsa ensi kertaa Princetonissa. Työskennellessään tutkijana Chicagon yliopistossa hän kohtasi kaupungin arabiyhteisön jäsenten kanssa, ja alkoi osallistua yhteisön toimintaan. Tämä johti hänet Arab American Action Network -yhdistyksen pariin, jonka varapuheenjohtajana ja hallituksen jäsenenä hän on toiminut.

Aktivismi
---------

### Electronic Intifada

Abunimah on yksi vuonna 2001 perustetun *The Electronic Intifada* -verkkomedian perustajista, joka käsittelee Israelin ja Palestiinan välistä konfliktia palestiinalaisten näkökulmasta.

### Näkemykset Israel-Palestiinasta

Abunimahin mukaan kahden valtion malli Israelin ja Palestiinan konfliktin ratkaisuna ei ole enää käytännössä mahdollinen. Hän tukee kansalaisten tasa-arvoon perustuvan yhden demokraattisen valtion luomista. Abunimah esittelee näkemyksiään vuonna 2006 julkaistussa kirjassaan *One Country.*

Abunimah vastustaa sionismia ja kannattaa Israelin väkivallatonta vastustamista BDS-liikkeen kautta.

Lähteet
-------

1. 1 2  Naomi Zeveloff, 'Lightning Rod of the Boycott Israel Movement,' The Forward 16.3.2012.
2. ↑  Ali Abunimah, ABUNIMAH: Obama's ambiguity, What it reveals about Mideast 'peace', Washington Times, 13.11.2008.
3. 1 2 3  AFSC Profile,'Ali Abunimah (Arkistoitu – Internet Archive), American Friends Service Committee, 10.3.2010
4. ↑  Max Blumenthal, 'Spanish Jews resisted oppression in tunnels and, exiled, clutched their keys,' Mondoweiss 2.5.2015.
5. ↑  Vastarintaa verkossa *Voima*. Viitattu 11.6.2020.
6. ↑  Ali Abunimah: Why Israel won't survive *Electronic Intifada*.  19.1.2009. Viitattu 11.6.2020.


|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* ISNI
* VIAF
* WorldCat

 |
|  |
| Kansalliset | 
* Saksa
* Israel
* Belgia
* Yhdysvallat
* Alankomaat

 |
|  |
| Muut | 
* IdRef

 |

 |